Schumi maak 'klein bewegings' | Maroela Media
Volgens Felipe Massa, die Williams Formule 1-bestuurder, maak Michael Schumacher klein bewegings met sy mond, berig independent.ie.
Schumacher was op 29 Desember in 'n ski-ongeluk en word sedertdien in 'n mediese koma gehou by die Universiteitshospitaal in Grenoble. Sabine Kehn, Schumacher se bestuurder, het vroeër bevestig dat hulle stadigaan besig is om die medikasie te verminder om hom uit die koma te haal, maar dat die 'n "uiters lang proses" kan wees.
Massa het gesê hy het aan die einde van Januarie sy vriend in die hospitaal besoek. "Hy het geslaap en ek was baie positief, want hy was normaal," het Massa gesê. "Hy lyk normaal en hy het ook reaksies met sy mond getoon."